01/07/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 12 de maio de 2022, da X. T. A Coruña, se autoriza e aproba o proxecto de execución da infraestrutura gasística de distribución: acometida MOP 16 bar a Estrella Galicia, plgno. Morás-Arteixo, promovido por NEDGIA, S. A. (Expte.: IN627A2021/7-1)

Resolución do 12 de maio de 2022, da Xefatura Territorial da Coruña, pola que se autoriza administrativamente e aproba o proxecto de execución da infraestrutura gasística de distribución denominado Acometida MOP 16 bar a Estrella Galicia, polígono de Morás, Arteixo (A Coruña), no concello de Arteixo, promovido por NEDGIA, S. A. (expediente IN627A 2021/7-1) Logo de examinar o expediente instruído por pedimento da empresa NEDGIA, S. A. con enderezo para os efectos de notificacións na rúa Lisboa, edificio Área Central, local 31 HIJ, 15707 Santiago de Compostela (A Coruña), resultan os seguintes: ANTECEDENTES DE FEITO Primeiro. –Mediante da Orde do 12/03/1993, a entón nomeada Consellería de Industria e Comercio resolveu outorgar a Enagás, S. A. a concesión administrativa para a prestación do servizo público de condución e subministro de gas natural para usos industriais nos termos municipais de Abegondo, Carral, Cambre, Culleredo, A Coruña, Arteixo, Oleiros, Sada, Ferrol, Narón, Neda, Fene e Santiago de Compostela, coa implantación dos ramais e redes das áreas de A Coruña, Ferrol e Santiago de Compostela desde o gasoduto de transporte de Enagás, S. A. Segundo. –A antedita Orde, foi complementada pola Orde do 15/04/1996, da entón nomeada Consellería de Industria e Comercio, pola que se outorgou a Enagás, S. A. a concesión administrativa para a prestación do servizo público de condución e subministro de gas natural para usos industriais nos termos municipais de Abegondo, Carral, Cambre, Culleredo, A Coruña, Arteixo, Oleiros e Sada, coa construción das respectivas redes de distribución. Terceiro. –Por Resolución do 05/06/1997, da entón nomeada Dirección Xeral de Industria, aprobouse o proxecto para a execución de varios treitos da infraestrutura Gasificación do Noroeste, Rede de A Coruña, nos termos municipais de Arteixo, Bergondo, Cambre, Culleredo, A Coruña, Oleiros e Sada. Cuarto. –O 29/04/1998 e o 06/10/1998, a entón nomeada Dirección Xeral de Industria, resolveu aprobar, respectivamente, os proxectos de execución das Addendas III e IV da infraestrutura Gasificación do Noroeste, Rede de A Coruña Quinto. –Se ben as anteriores resolucións foron ditadas con anterioridade á entrada en vigor da actualmente vixente, a disposición adicional sexta deste texto lexislativo determina que: Sexta.–Extinción de concesiones.1. A la entrada en vigor de esta Ley, todas las concesiones para actividades incluidas en el servicio público de suministro de gases combustibles por canalización quedan extinguidas. Dichas concesiones quedan sustituidas de pleno derecho por autorizaciones administrativas de las establecidas en el Título IV de la presente Ley que habilitan a su titular para el ejercicio de las actividades, mediante las correspondientes instalaciones, que constituyeran el objeto de las concesiones extinguidas.2. Las citadas autorizaciones lo serán por tiempo indefinido quedando expresamente extinguida la reversión de instalaciones a la que se refiere el artículo 7. c) de la Ley 10/1987, de 15 de junio. Sexto. –Con data 20/01/2000, a entón nomeada Dirección Xeral de Industria, resolveu autorizar a transmisión das instalacións de gas natural canalizado pertencentes á actividade de distribución que Enagás, S. A. tiña na Comunidade Autónoma de Galicia a favor de Gas Natural SDG, S. A. (actualmente Nedgia, S. A.), resultado da escisión de actividades establecida no artigo 63 da Lei 34/1998, do 7 de outubro, do Sector de Hidrocarburos. Sétimo. –Coa orixe no treito do gasoduto identificado como RAA-I015.1 que transcorre polo termo municipal de A Coruña, Nedgia, S. A. acordou con Sarval Bio-Industries Noroeste a execución da conexión para subministro de gas natural ás súas futuras instalacións no lugar de Suevos (termo municipal de Arteixo). Conforme ao anterior e coa finalidade de cumprimentar as esixencias técnicas de conexión coa rede de distribución necesarias para atender a petición de subministro de gas feita por Sarval Bio-Industries Noroeste para un establecemento industrial emprazado no lugar de Suevos (termo municipal de Arteixo), con data 19/10/2021 a empresa distribuidora NEDGIA, S. A. presentou diante desta Xefatura Territorial, entre outra, a seguinte documentación:  Proxecto técnico das instalacións denominado Proyecto de autorización administrativa y ejecución de instalaciones para la ampliación de red DN 6” y nueva acometida DN 6” de gas natural a Sarval Bio-Industries Noroeste en MOP 16 bar en el término municipal de Arteixo (A Coruña), subscrito por Celine Marie Saghin Filon, enxeñeira técnico industrial (colexiada n.º 25.430 del COITIM). Código GDN412171000016906.  Declaración responsable asinada o 8/10/2021 pola técnica proxectista, nos termos dispostos na Instrución 5/2012, do 15 de novembro, da Dirección Xeral de Enerxía e Minas (D. O. G. n.º 229, do 30 de novembro de 2012) sobre os criterios a aplicar para esixir visado colexial en materia de industria e enerxía.  Solicitude de outorgamento de autorización administrativa e de aprobación do proxecto de execución das instalacións recollidas no antedito proxecto. Para a súa tramitación, á antedita solicitude foille asignado o número de expediente administrativo IN627A 2021/7-1. Oitavo. –Por Acordo do 21/10/2021, da Xefatura Territorial da Coruña, someteuse a información pública a solicitude feita por Nedgia, S. A., de outorgamento da autorización administrativa da infraestrutura gasista de distribución recollida no proxecto denominado Proyecto de autorización administrativa y ejecución de instalaciones para la ampliación de red DN 6” y nueva acometida DN 6” de gas natural a Sarval Bio-Industries Noroeste en MOP 16 bar en el término municipal de Arteixo (A Coruña), aos efectos previstos no artigo 73 da Lei 34/1998, de 7 de outubro, do Sector de Hidrocarburos (BOE n.º 241, do 08/10/1998) e no artigo 78 do Real decreto 1434/2002, de 27 de decembro, polo que se regulan as actividades de transporte, distribución, comercialización, subministro e procedementos de autorización de instalacións de gas natural (BOE n.º 313, do 31/12/2002). Este acordo publicouse no DOG n.º 218, do 12/11/2021, no BOP n.º 203, do 28/10/2022, e nos xornais La Voz de Galicia e La Opinión de A Coruña de data 29 de outubro de 2021. Igualmente, foi exposto durante o prazo de vinte (20) días hábiles nas dependencias da Xefatura Territorial da Consellería de Economía, Empresa e Innovación da Coruña. Noveno. –Aos efectos do establecido no artigo 56 da Lei 34/1998, do 7 de outubro, do sector de Hidrocarburos, nos termos establecidos no artigo 73 da dita lei e nos artigos 80 e 84 do Real decreto 1434/2002, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de gas natural, o 14/01/2022 remitiuse separata do proxecto da instalación de referencia aos Concellos de Arteixo e A Coruña, Augas de Galicia, Servizo de Urbanismo-Costas (Consellería de Medio Ambiente, Territorio e Vivenda), Deputación de A Coruña, Emalcsa, R-Cable, Telefónica e UFD Distribución Eléctricidad, S. A. para que no prazo de vinte (20) días prestasen a súa conformidade ou manifestasen a súa oposición á solicitude de outorgamento da autorización administrativa e de aprobación do proxecto de execución feita polo promotor e, se fora o caso, emitiran o condicionado técnico correspondente. Recibíronse informes de todos os organismos e empresas consultados, agás da Deputación de A Coruña. Os informes recibidos, cos condicionados establecidos no seu caso, remitíronse a Nedgia, S. A. que aceptou expresamente o contido dos mesmos. No caso da Deputación de A Coruña, a quen rematado o prazo de inicial vinte (20) días outorgóuselle un novo prazo de dez (10) días reiterándolle a solicitude de conformidade ou manifestase a súa oposición á solicitude feita polo promotor, non consta no expediente que teña atendido o requirido. Deste xeito, de acordo co artigo 80.2. do Real decreto 1434/2002, do 1 de decembro, enténdese a súa conformidade coa proposta técnica de Nedgia, S. A., sen prexuízo das autorizacións que lle corresponda outorgar. CONSIDERACIÓNS LEGAIS E TÉCNICAS 1. O xefe territorial da Coruña da Consellería de Economía, Empresa e Innovación é competente para resolver o presente expediente, ó abeiro do disposto na Orde do 30 de novembro de 1999, da Consellería de Industria e Comercio sobre a tramitación de autorizacións administrativas das canalizacións de gas (DOG n.º 244, do 21/12/1999), no Decreto 9/2017, do 12 de xaneiro, da Consellería de Economía, Emprego e Industria, polo que se establecen os órganos competentes para a resolución dos procedementos de autorización de instalación eléctricas que sexan competencia da Comunidade Autónoma de Galicia (DOG n.º 22, do 01/02/2017) e no Decreto 230/2020, do 23 de decembro, da Vicepresidencia Segunda e Consellería de Economía, Empresa e Innovación, polo que se establece a estrutura orgánica da Vicepresidencia Segunda e Consellería de Economía, Empresa e Innovación (DOG n.º 5, do 11/01/2021). 2. A normativa de aplicación a este expediente é: – Lei 34/1998, de 7 de outubro, do Sector de Hidrocarburos (BOE n.º 241, do 8/10/1998) modificada pola Lei 12/2007, do 2 de xullo (BOE n.º 158, do 3/07/2007). – Real decreto 1434/2002, do 27 de decembro, polo que se regulan as actividades de transporte, distribución, comercialización, subministro e procedementos de autorización das instalacións de gas natural (BOE n.º 313, do 31/12/2002). – Real decreto 919/2006, de 28 de xullo, polo que se aproba o Regulamento técnico de distribución e utilización de combustibles gasosos e as súas Instrucións Técnicas Complementarias ICG 01 a 11 (BOE n.º 211, do 04/09/2006) e, en particular, o disposto na ITC-ICG 01 Instalaciones de distribución de combustibles gaseosos por canalización. – Decreto 62/2010, do 15 de abril, da Consellería de Economía e Industria, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP) (DOG n.º 77, do 26/04/2010). – Decreto 51/2011, do 17 de marzo, da Consellería de Economía e Industria, polo que se actualiza a normativa en materia de seguridade industrial na Comunidade Autónoma de Galicia para a súa adaptación á Directiva 2006/123/CE do Parlamento Europeo e do Consello, de 12 de decembro de 2006, relativa aos servizos no mercado interior (DOG n.º 65, do 1/04/2011). 3. As características mais significativas das instalacións recollidas no proxecto Proyecto de autorización administrativa y ejecución de instalaciones para la ampliación de red DN 6” y nueva acometida DN 6” de gas natural a Sarval Bio-Industries Noroeste en MOP 16 bar en el término municipal de Arteixo (A Coruña), para as que se está a solicitar o outorgamento da autorización administrativa e de aprobación do proxecto de execución, son – Finalidade do proxecto: subministración de gas natural a un establecemento industrial propiedade de Sarval Bio-Industries Noroeste. – Obxecto do proxecto: ampliación da rede de distribución en aceiro Ø n 6” e construción dunha acometida de gas natural en aceiro Øn 6”, cunha lonxitude total conxunta de 2.406 metros, coa orixe na conexión (válvula de seccionamento) coa rede existente RAA-I015.1 en aceiro Øn 4” na Estrada de Bens, termo municipal de A Coruña (Coordenadas UTM da conexión, X: 543.748 / Y: 4.800.870) e remate va válvula de acometida Øn 6” a instalar no establecemento industrial de Sarval Bio-Industries Noroeste, no lugar de Suevos, termo municipal de Arteixo (coordenadas UTM, X: 542.092 / Y: 4.800.044. – Presión de operación (MOP): 16 bar. – Instalacións auxiliares: válvula de seccionamento de rede Ø n 6”, válvula de acometida de Øn 6” e sistema de protección catódica. – Orzamento de execución material: 883.493, 62 €. 4. O Artigo 2.º da Orde do 30 de novembro de 1999 sobre a tramitación de autorizacións administrativas das canalizacións de gas, determina que (.) correspóndelles ás delegacións provinciais (actuais xefaturas territoriais), en tanto non se alteren os termos das autorizacións administrativas ditadas por órgano superior, a autorización administrativa do resto de instalacións, coas seguintes puntualizacións:  Instalacións que requiren autorización individual: As canalizacións de presión máxima de servizo entre 4 e 16 bar con diámetro maior de 114,3 mm (4’’). 5. Non consta no expediente que durante o período legal previsto no trámite de información pública fora presentada alegación algunha referente á solicitude feita por NEDGIA, S. A. 6. Por parte do servizo técnico desta Xefatura Territorial informouse de xeito favorable a solicitude de autorización e aprobación do proxecto de execución. De acordo con todo o indicado RESOLVO: 4. Autorizar administrativamente e aprobar o proxecto de execución das instalacións de gas canalizado proxectadas e descritas nos antecedentes, para a súa execución no prazo máximo dun ano dende a publicación desta Resolución.5. A autorización das instalacións concederase cas seguintes condicións: – A aprobación do proxecto de execución solicitada por NEDGIA, S. A. outorgarase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións, de acordo con outras disposicións que resulten aplicables, e en especial as relativas á ordenación do territorio e ó medio ambiente. – Antes do inicio das obras NEDGIA S. A. poñerá en coñecemento de todas as Administracións, organismos ou empresas de servizo público ou de servizos de interese xeral con bens e dereitos ó seu cargo das respectivas afeccións que se estiveran a xerar coa execución das instalacións, coa finalidade de que poidan avaliar o seu contido, e establecer os condicionantes que estimen oportuno. – Previo o inicio das obras deberán achegar a esta Xefatura Territorial todas as autorizacións e permisos dos titulares dos bens afectados pola instalacións proxectadas, xunto ca designación da razón social da empresa instaladora autorizada de gas que vai a realizar as obras e o director de obra responsable delas. – A empresa distribuidora vixiará que as canalizacións de gas respecten en todo momento as esixencias dispostas nas autorizacións e/ou informes emitidos por outras Administracións, organismos ou empresas de servizo público ou de servizos de interese xeral e, en particular, naquelas zonas nas que no subsolo se encontren instalados outros servizos, tales como electricidade, telecomunicacións, subministración de auga, etc., as conducións do gas serán instaladas de xeito que se cumpran escrupulosamente as distancias de seguridade previstas nas súas respectivas normativas sectoriais. – De conformidade cós criterios e esixencias previstos na regulamentación vixente, deberanse instalar os elementos de seguridade que sexan necesarios, particularmente válvulas, coidando da súa accesibilidade. – Si durante a fase de execución das obra se tivesen que adoptar medidas técnicas non contempladas neste proxecto e no proxecto inicialmente autorizado, e previo súa execución, deberase de dispoñer do pertinente visto bo desta Xefatura Territorial. – Todas as modificación efectuadas na fase de execución deberán de ser recollidas na dirección de obra, sempre e cando non superen un 20% respecto as instalacións recollidas neste proxecto, e só no que se refire ó cambio de trazado, superado este límite deberán achegar a correspondente addenda para a súa aprobación por parte desta Xefatura Territorial. – Esta Xefatura Territorial reservarase o dereito a deixar sen efecto a autorización que se estime procedente emitir, no momento no que se comprobe o incumprimento das condicións regulamentarias ou de calquera das condicións precedentes. – Aos efectos da posta en marcha parcial das instalacións, presentarase un certificado da empresa distribuidora e da empresa instaladora de superación das probas regulamentarias realizadas baixo a supervisión do director de obra responsable delas, e o seu certificado de dirección de obra. Contra a presente resolución, que non é definitiva en vía administrativa, cabe interpor recurso de alzada ante o conselleiro da Vicepresidencia Segunda e Consellería de Economía, Empresa e Innovación no prazo dun mes, contado a partir do día seguinte ao da súa notificación ou publicación nos termos establecidos nos artigos 121 e 122 da Lei 39/2015, do 1 de outubro, do 26 de novembro, do Procedemento Administrativo Común da Administracións Publicas, sen prexuízo de que os interesados poidan interpor calquera outro recurso que se considere pertinentes. A Coruña, a 12 de maio de 2022. O xefe territorial Isidoro Martínez Arca